《雁》
宋代·吕本中

雁从何方来，云自燕赵北。今当何所往，暖日近旸谷。

寒云堕江汉，未见所栖宿。朝忧稻粱少，暮畏罗网逐。

惜哉还往频，愈觉岁月促。悔不近藩篱，随群伴鸡鹜。

羽干何必好，志愿亦易足。物生有高下，终恐厌摧伏。

公看沧海头，万里飞鸿鹄。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。